શ્વેતા કહે છે કે મારા માટે બે વસ્તુઓ ખૂબ મહત્ત્વની છે-એક છે પટકથા અને બીજી ટીમ. મારા માટે ફિલ્મોમાં મોટા સ્ટાર્સની હાજરીનો કોઇ અર્થ કે મતલબ નથી. હું એવી ભૂમિકાઓ કરી જ ન શકું, જેમાં હું માત્ર એક ગીત માટે જ દેખાઉં. હું શોપીસ તો ક્યારેય નહીં જ બની શકું. શ્વેતાને 2015ની એક શોધ કહેવાઇ રહી છે. તે કહે છે કે મને આ સાંભળીને ખરેખર ખૂબ જ ખુશી થાય છે. ‘મસાન’માં આપેલા કિસ સીન અંગે વાત કરતાં તે કહે છે કે હું તે સીન આપતી વખતે ખરેખર ખૂબ નર્વસ થઇ ગઇ હતી. એક કલાકાર માટે આ સંવેદનશીલ બાબત હોય છે, પરંતુ જ્યારે સ્ટોરીની ડિમાન્ડ હોય છે ત્યારે તમે ઇચ્છવા છતાં કંઇ કરી શકતા નથી. •